
116                                                                                                                                    DR 31.10.2016                                    

 

Bagi golongan muda, pelajar-pelajar lepas universiti mereka juga agak terbeban 
dengan program PTPTN jika mereka tidak membayar, mereka akan disenaraihitamkan.  
Saya rasa ini bukanlah satu tindakan yang wajar malahan kita bagilah mereka peluang 
menggunakan mekanisme yang ada bagi membantu mereka. Jika umur mereka semuda itu 
telah diberi dengan satu rekod yang tidak baik bagaimana mereka akan meneruskan 
kehidupan mereka. 

 Sehubungan dengan itu saya juga memohon pihak PTPTN untuk membuat 
senarai sebenarnya mereka yang tidak membayar yuran PTPTN ini semula terdiri daripada 
pelajar-pelajar di IPTA ataupun di IPTS. Kita tidak mahu IPTS mengenakan bayaran yang 
sangat tinggi dibandingkan dengan IPTA. Bila mereka mengenakan bayaran sangat tinggi 
mereka tidak risau kerana ada PTPTN.   

Jadi sewajarnyalah perkara ini dilihat dengan teliti, apakah perlu dikenakan 
bayaran sebegitu tinggi di mana penyelesaiannya adalah PTPTN. Akan tetapi bila habis 
belajar pelajar-pelajar ini tidak dapat membayar semula wang yang telah mereka pinjam.  
Jadi satu mekanisme yang baik perlulah diunjurkan bagi mengelakkan masalah-masalah 
yang tidak sepatutnya berlaku.   

 Tuan Yang di-Pertua, berkenaan dengan perkara terakhir dalam kawasan saya.  
Perkara ini telah beberapa kali saya bangkitkan. Pasir Gudang adalah sebuah bandar semi-
urban yang mana penduduknya mencecah hingga hampir 300,000 orang.  Jadi kita mohon 
pihak Kementerian Kewangan untuk mempertimbangkan supaya diadakan sebuah RTC di 
kawasan bandar kecil Masai menggunakan stesen bas lama yang mana keadaan stesen 
bas itu banyak mempunyai ruangan kosong tetapi tidak dimanfaatkan dengan baik.  
Andainya dengan adanya RTC dapat diadakan kaunter-kaunter seperti JPJ, LHDN, PTPTN, 
JPN yang sudah lama saya mohon agar dipindahkan pun tidak pindah-pindah juga.  Masih 
lagi orang Pasir Gudang beratur hujan, panas kerana JPN ini beroperasi di rumah kedai.   

Saya hendak tolong pun, sudah tidak boleh hendak tolong kerana keadaannya 
sempit. Hendak tambah kerusi pun tidak boleh juga. Jadi, kalau adalah kaunter imigresen 
sekurang-kurangnya untuk mereka memperbaharui permit-permit kerja kerana Pasir 
Gudang adalah kawasan industri. Jadi banyak pekerja asing yang terlibat juga, begitu juga 
untuk tempatan untuk membuat pasport mereka.   

 Bagi hospital, saya hendak sentuh sekali lagi supaya disegerakan. Ini kerana 
sekarang orang-orang sebelah sana ini Tuan Yang di-Pertua, dia datang Pasir Gudang dia 
kata, “Mana hospital yang dijanjikan”. Jadi saya haraplah hospital ini dapat dibina untuk 
kepentingan rakyat Pasir Gudang kerana kalau ikut, sudah lama mohon. Alhamdulillah 
sudah diluluskan jadi bagi perhatian dekat sebelah sini dahulu sebelum bagi perhatian 
dekat tempat lain... [Ketawa] 

 Timbalan Yang di-Pertua [Datuk Seri Dr. Ronald Kiandee]: Ini yang macam 
Hospital Kapar Yang Berhormat ya.   

 Puan Hajah Normala binti Abdul Samad [Pasir Gudang]: Hospital Kapar tidak 
apa tetapi Hospital Pasir Gudang keutamaan... [Ketawa]  

 Tuan Manivannan A/L Gowindasamy [Kapar]: [Berucap tanpa menggunakan 
pembesar suara] 

 Puan Hajah Normala binti Abdul Samad [Pasir Gudang]: Dia boleh tunggu lagi 
Yang Berhormat Kapar.  Pasir Gudang tidak boleh kena buat juga fasal tidak pergi dekat 
Kapar beritahu mana hospital tetapi Kapar datang Pasir Gudang tanya mana hospital yang 
sudah dijanjikan... [Disampuk] [Ketawa] Terima kasih Tuan Yang di-Pertua itu sahaja yang 
ingin saya sampaikan. Saya dengan ini menyokong bajet yang dibentangkan. Terima kasih. 

 Timbalan Yang di-Pertua [Datuk Seri Dr. Ronald Kiandee]: Yang Berhormat 
Kapar. 

 

8.46 mlm. 

 Tuan Manivannan A/L Gowindasamy [Kapar]: Selamat malam dan salam 
reformasi. Terima kasih saya mengucapkan kepada Tuan Yang di-Pertua untuk memberi 
ruang dan peluang kepada anak muda Kapar untuk turut serta membahas belanjawan... 



Bagi golongan muda, pelajar-pelajar lepas universiti mereka juga agak terbeban dengan program PTPTN jika mereka tidak membayar, mereka akan disenaraihitamkan. Saya rasa ini bukanlah satu tindakan yang wajar malahan kita bagilah mereka peluang menggunakan mekanisme yang ada bagi membantu mereka. Jika umur mereka semuda itu telah diberi dengan satu rekod yang tidak baik bagaimana mereka akan meneruskan kehidupan mereka. Sehubungan dengan itu saya juga memohon pihak PTPTN untuk membuat senarai sebenarnya mereka yang tidak membayar yuran PTPTN ini semula terdiri daripada pelajar-pelajar di IPTA ataupun di IPTS. Kita tidak mahu IPTS mengenakan bayaran yang sangat tinggi dibandingkan dengan IPTA. Bila mereka mengenakan bayaran sangat tinggi mereka tidak risau kerana ada PTPTN. Jadi sewajarnyalah perkara ini dilihat dengan teliti, apakah perlu dikenakan bayaran sebegitu tinggi di mana penyelesaiannya adalah PTPTN. Akan tetapi bila habis belajar pelajar-pelajar ini tidak dapat membayar semula wang yang telah mereka pinjam. Jadi satu mekanisme yang baik perlulah diunjurkan bagi mengelakkan masalah-masalah yang tidak sepatutnya berlaku. Tuan Yang di-Pertua, berkenaan dengan perkara terakhir dalam kawasan saya. Perkara ini telah beberapa kali saya bangkitkan. Pasir Gudang adalah sebuah bandar semi- urban yang mana penduduknya mencecah hingga hampir 300,000 orang. Jadi kita mohon pihak Kementerian Kewangan untuk mempertimbangkan supaya diadakan sebuah RTC di kawasan bandar kecil Masai menggunakan stesen bas lama yang mana keadaan stesen bas itu banyak mempunyai ruangan kosong tetapi tidak dimanfaatkan dengan baik. Andainya dengan adanya RTC dapat diadakan kaunter-kaunter seperti JPJ, LHDN, PTPTN, JPN yang sudah lama saya mohon agar dipindahkan pun tidak pindah-pindah juga. Masih lagi orang Pasir Gudang beratur hujan, panas kerana JPN ini beroperasi di rumah kedai. Saya hendak tolong pun, sudah tidak boleh hendak tolong kerana keadaannya sempit. Hendak tambah kerusi pun tidak boleh juga. Jadi, kalau adalah kaunter imigresen sekurang-kurangnya untuk mereka memperbaharui permit-permit kerja kerana Pasir Gudang adalah kawasan industri. Jadi banyak pekerja asing yang terlibat juga, begitu juga untuk tempatan untuk membuat pasport mereka. Bagi hospital, saya hendak sentuh sekali lagi supaya disegerakan. Ini kerana sekarang orang-orang sebelah sana ini Tuan Yang di-Pertua, dia datang Pasir Gudang dia kata, "Mana hospital yang dijanjikan". Jadi saya haraplah hospital ini dapat dibina untuk kepentingan rakyat Pasir Gudang kerana kalau ikut, sudah lama mohon. Alhamdulillah sudah diluluskan jadi bagi perhatian dekat sebelah sini dahulu sebelum bagi perhatian dekat tempat lain... [Ketawa] Timbalan Yang di-Pertua [Datuk Seri Dr. Ronald Kiandee]: Ini yang macam Hospital Kapar Yang Berhormat ya. Puan Hajah Normala binti Abdul Samad [Pasir Gudang]: Hospital Kapar tidak apa tetapi Hospital Pasir Gudang keutamaan... [Ketawa] Tuan Manivannan A/L Gowindasamy [Kapar]: [Berucap tanpa menggunakan pembesar suara] Puan Hajah Normala binti Abdul Samad [Pasir Gudang]: Dia boleh tunggu lagi Yang Berhormat Kapar. Pasir Gudang tidak boleh kena buat juga fasal tidak pergi dekat Kapar beritahu mana hospital tetapi Kapar datang Pasir Gudang tanya mana hospital yang sudah dijanjikan... [Disampuk] [Ketawa] Terima kasih Tuan Yang di-Pertua itu sahaja yang ingin saya sampaikan. Saya dengan ini menyokong bajet yang dibentangkan. Terima kasih. Timbalan Yang di-Pertua [Datuk Seri Dr. Ronald Kiandee]: Yang Berhormat Kapar. 8.46 mlm. Tuan Manivannan A/L Gowindasamy [Kapar]: Selamat malam dan salam reformasi. Terima kasih saya mengucapkan kepada Tuan Yang di-Pertua untuk memberi ruang dan peluang kepada anak muda Kapar untuk turut serta membahas belanjawan...